MT Il-Ġurnal Uffiċjali tal-Unjoni Ewropea C 25/18

Pubblikazzjoni ta’ applikazzjoni skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel

(2015/C 25/08)

Din il-pubblikazzjoni tikkonferixxi d-dritt għal oġġezzjoni għall-applikazzjoni, skont l-Artikolu 51 tar-Regolament (UE) Nru 1151/2012 tal-Parlament Ewropew u tal-Kunsill (1).

DOKUMENT UNIKU

“ARROZ CAROLINO DO BAIXO MONDEGO”

Nru UE: PT-IĠP-0005-0966-21.2.2012

DPO ( ) IĠP ( X )

1. Isem

“Arroz Carolino do Baixo Mondego”

2. Stat Membru jew pajjiż terz

Il-Portugall

3. Deskrizzjoni tal-prodott agrikolu jew tal-oġġett tal-ikel

3.1. Tip ta’ prodott

Klassi 1.6. Frott, ħaxix u ċereali, friski jew ipproċessati

3.2. Deskrizzjoni tal-prodott li għalih japplika l-isem f’(1)

“Arroz Carolino do Baixo Mondego” tirreferi għal kariosside bla karfa ta’ varjetajiet differenti (bħal Ariete, Eurosis, Augusto, Vasco u Luna) tas-sottospeċi Japonica tal-ispeċi Oryza sativa L. li, minħabba l-kultivazzjoni tagħha ġewwa r-reġjun Baixo Mondego, wara l-ħruġ mill-fosdqa u t-tħin, ikollha kontenut ta’ ndewwa ta’ 13 % jew anqas u l-karatteristiċi li ġejjin:

Karatteristiċi tal-varjetajiet tal-ħabba mitħuna mhux raffinat

Il-bijometrika tal-“Arroz Carolino do Baixo Mondego” jpoġġuha fil-kategorija tar-ross tal-ħabba twila tat-tip “A”. Ta’ kulur abjad, il-ħabba għandha dehra kristallina bħall-ħġieġ.

Karatteristiċi kimiċi tal-ħabba mhux raffinata

Parametri Valuri minimi Valuri massimi Amilożju evidenti (% ta’ materja niexfa.) 17,5 22,5 Proteina (% ta’ materja niexfa.) 6,1 7,2 Xaħam (% ta’ materja niexfa.) 0,54 0,95 Kontenut totali ta’ rmied (% ta’ materja niexfa.) 0,30 0,45

Karatteristiċi fiżiċi

Parametri Valuri minimi Valuri massimi Ħbub sħaħ (%) 60 68

Karatteristiċi reologiċi

Parametri Valuri minimi Valuri massimi Viskożità (cP) 2 900 3 700 Retrogradazzjoni (cP) 50 500

Karatteristiċi tat-tisjir

Parametri Valuri minimi Valuri massimi Sodezza* (Kg/cm2) 0,9 1,2 Ħin tas-sajran (minuti) 10 12 Kwantità ta’ ilma assorbit (%) 13 20 Żieda fil-volum (Nru ta’ drabi) 2,09 2,49 Diżintegrazzjoni (%) 1 2

3.3. Għalf (għall-prodotti li ġejjin mill-annimali biss)

—

3.4. Stadji speċifiċi tal-produzzjoni li għandhom isiru fiż-żona ġeografika ddefinita

L-“Arroz Carolino do Baixo Mondego” huwa prodott, miż-żrigħ taż-żerriegħa sal-ħsad, fiż-żona ġeografika definita u deskritt fil-punt 4.

3.5. Regoli speċifiċi dwar it-tqattigħ, it-tħakkik, l-ippakkjar, eċċ. tal-prodott li għalih jirreferi l-isem irreġistrat

—

3.6. Regoli speċifiċi dwar it-tikkettar tal-prodott li għalih jirreferi l-isem irreġistrat

It-tikkettar speċifiku għandu jinkludi dan li ġej:

l-isem u l-marka taċ-ċertifikazzjoni tal-korp ta’ spezzjoni u ċertifikazzjoni, u n-numru tas-serje;

il-logo “Arroz Carolino do Baixo Mondego” muri hawn taħt:

4. Definizzjoni konċiża taż-żona ġeografika

Iż-żona ġeografika tal-produzzjoni tal-“Arroz Carolino do Baixo Mondego” tinkludi l-parroċċi ta’: Ançã fil-muniċipalità ta’ Cantanhede; Ameal, Antuzede, Arzila, Ribeira de Frades, São João do Campo, S. Martinho do Bispo u Taveiro fil-muniċipalità ta’ Coimbra; Anobra fil-muniċipalità ta’ Condeixa-a-Nova; Alqueidão, Lavos, Paião, Borda do Campo, Maiorca, Ferreira-a-Nova, Santana u Vila Verde fil-muniċipalità ta’ Figueira da Foz; Tentúgal, Meãs do Campo, Carapinheira, Montemor-o-Velho, Gatões, Abrunheira, Liceia, Verride, Ereira, Vila Nova da Barca, Pereira u Santo Varão fil-muniċipalità ta’ Montemor-o-Velho; Louriçal fil-muniċipalità ta’ Pombal; Alfarelos, Brunhós, Gesteira, Granja do Ulmeiro, Samuel, Soure, Vila Nova de Anços u Vinha da Rainha fil-muniċipalità ta’ Soure.

5. Rabta maż-żona ġeografika

Speċifiċità taż-żona ġeografika

F’termini ta’ klima, il-pożizzjoni ġeografika ta’ Baixo Mondego tiddistingwieh minn reġjuni l-oħra kollha li jipproduċu r-ross, b’mod partikolari fil-widien Sado u Tagus. Għaċ-ċiklu kollu tat-tkabbir tar-ross, u b’mod partikolari fil-fażi mill-formazzjoni għall-maturazzjoni jew il-ħsad tal-ħabba, il-Baixo Mondego huwa differenti mir-reġjuni l-oħra f’dawn l-aspetti li ġejjin: (1) anqas siegħat ta’ dawl matul il-jum (1 627 siegħa ta’ dawl matul iċ-ċiklu kollu tattkabbir, li minnhom madwar 500 siegħa huma kkonċentrati fil-perjodu mill-formazzjoni għall-maturazzjoni tal-ħabba); (2) temperaturi medji aktar moderati, medda idjaq ta’ temperatura, u umdità tal-arja relattivament għolja; (3) irradjanza totali anqas (bejn wieħed u ieħor 29 Kcal/cm2, matul ix-xhur ta’ Awwissu u Settembru)

Speċifiċità tal-prodott

It-temperaturi baxxi u dawl dgħajjef tax-xemx waqt il-perjodu ta’ qabel il-ħsad jew il-maturazzjoni tal-uċuħ tar-raba’ huma karatteristiċi agri-ambjentali speċifiċi li jikkontribwixxu għal maturazzjoni bil-mod tar-ross, u konsegwentement, għall-kompożizzjoni kimika differenti tiegħu.

L-“Arroz Carolino do Baixo Mondego” jiddistingwi ruħu bil-fażi ta’ maturazzjoni speċifika u bil-mod tiegħu, minħabba t-tnaqqis ċar tal-irradjanza totali matul dan il-perjodu, li jagħmel il-proċess ta’ maturazzjoni itwal iżda aktar konsistenti.

L-“Arroz Carolino do Baixo Mondego” huwa ross tal-ħabba twila tat-tip “A”, b’kulur u bijometriċi omoġenji, b’livell medju ta’ amilożju(17,5 % sa 22,5 % ta’ materja niexfa), ħin baxx tas-sajran (10-12 minuti), konsistenza medja (0,9-1,2 kg/cm2) u stabbilità għal retrogradazzjoni.

L-analiżi tad-dejta mill-istess varjetajiet wriet li livell ta’ amilożju ta’ kampjuni miż-żona ġeografika ta’ Baixo Mondego kien 2 % ogħla, u li l-viskożità u l-karatteristiċi tat-togħma tagħhom (l-aromi u t-togħmiet) huma fatturi li jiddistingwu dan ir-ross minn ross prodott f’reġjuni oħra tat-tkabbir tar-ross. Huwa pur ferm u uniformi fil-kulur.

Dawn il-fatturi speċifiċi marbuta mal-kultivazzjoni tar-ross fir-reġjun Baixo Mondego jirriżultaw minn fatturi agri-ekoloġiċi msemmija hawn fuq, u jwasslu għall-maturazzjoni bil-mod tal-ħbub fl-għelieqi tar-ross, u b’hekk jagħtu lill-“Arroz Carolino do Baixo Mondego” il-proprjetajiet kulinarji tiegħu.

Bord ta’ eżaminaturi wettaq test għat-togħma tal-ħbub tal-“Arroz Carolino do Baixo Mondego” mgħollija fl-ilma, li żvela ħbub mhux imwaħħla, kremużi, u rotob, ikkaratterizzati mill-wiċċ lixx u żejtni tagħhom, aktar evidenti milli fir-ross komuni “Carolino”.

Rabta kawżali bejn iż-żona ġeografika u l-kwalità jew il-karatteristiċi tal-prodott (għad-DPO) jew il-kwalità speċifika, ir-reputazzjoni jew karatteristiċi oħra tal-prodott (għall-IĠP)

Il-karatteristiċi tal-klima ta’ Baixo Mondego huma responsabbli għal formazzjoni u maturazzjoni aktar bil-mod tal-“Arroz Carolino do Baixo Mondego”, li jirrinforzaw il-mekkaniżmi fiżjoloġiċi li jaffettwaw il-kwalità tar-ross, jiġifieri:

— it-tendenza lejn livelli ogħla ta’ amilożju;

— persentaġġ ogħla ta’ ħbub sħaħ, minħabba inċidenza iktar baxxa ta’ xquq fi tmiem iċ-ċiklu tat-tkabbir jew matul il-fażi tal-maturazzjoni tal-ħabba.

Referenza għall-pubblikazzjoni tal-ispeċifikazzjoni

(it-tieni subparagrafu tal-Artikolu 6(1) ta’ dan ir-Regolament)

http://www.dgadr.mamaot.pt/images/docs/val/dop_igp_etg/Valor/CE_Arroz_Carolino_B.Mondego.pdf

(1) ĠU L 343, 14.12.2012, p. 1.